

ΡίφΙΛΙ^ςηεοΙ 6γ I 
ΤΗθοϋοΓοε Μουιηαρι 
ΡβΙε: 2012.10.3)1^6:58:14 
ΕΕ5Τ 
Ρθ35θπ: 5ί8ΠΒα ΡϋΡ 
(θσι6θ()(ΐ8(1) | 
ίοοΒίίοπ: Α0τβ|5, ΕΙΙίγιϊΚο 
Τ γρ09Γ3ίί0 


4991 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 197 

17 Οκτωβρίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 112 

Καθορισμός ειδικοτήτων και βαθμιδών επαγγελματι¬ 
κών προσόντων για την επαγγελματική δραστηρι¬ 
ότητα της κατασκευής, συντήρησης και επισκευής 
υδραυλικών εγκαταστάσεων και προϋποθέσεις για 
την άσκηση της δραστηριότητας αυτής από φυσι¬ 
κά πρόσωπα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1-16 του ν. 3982/2011 
«Απλοποίηση της αδειοδότησης τεχνικών επαγγελμα¬ 
τικών και μεταποιητικών δραστηριοτήτων και επιχει¬ 
ρηματικών πάρκων και άλλες διατάξεις» (Α' 143), όπως 
τροποποιήθηκαν και συμπληρώθηκαν με το άρθρο 228 
παρ. 1-6 του ν. 4072/2012 «Βελτίωση επιχειρηματικού 
περιβάλλοντος- Νέα εταιρική μορφή- Σήματα- Μεσίτες 
Ακινήτων- Ρύθμιση θεμάτων ναυτιλίας, λιμένων, αλιείας 
και άλλες διατάξεις» (Α' 86), ιδίως δε το άρθρο 3 παρ. 
2 και το άρθρο 4 παρ. 4 του νόμου αυτού. 

2. Τον ν. 3844/2010 «Προσαρμογή της ελληνικής νομο¬ 
θεσίας στην Οδηγία 2006/123 του Ευρωπαϊκού Κοινο¬ 
βουλίου και του Συμβουλίου σχετικά με τις υπηρεσίες 
στην εσωτερική αγορά» (Α' 63). 

3. Το ν. 6422/1934 «Περί ασκήσεως του επαγγέλματος 
του Μηχανολόγου, του Ηλεκτρολόγου και του Μηχανο¬ 
λόγου- Ηλεκτρολόγου Μηχανικού, ως και του Ναυπηγού» 
(Α' 412) και κυρίως τις διατάξεις των άρθρων 3 και 5 
του νόμου αυτού, όπως το άρθρο 3 τροποποιήθηκε με 
το άρθρο 1 του ν.δ. 1150/1949 «Περί τροποποιήσεως και 
συμπληρώσεως του υπ’ αριθμ. 6422/1934 Νόμου περί 
ασκήσεως του επαγγέλματος του μηχανολόγου κλπ. και 
του υπ’ αριθμ. 878/1946 Αναγκ. Νόμου περί αναστολής 
εκδόσεως πτυχίων πρακτικών μηχανικών κλπ. ως και 
διατάξεων τινών αρμοδιότητας του Υπουργείου Μετα¬ 
φορών» (Α' 249) και το άρθρο 14 παρ. 3 του ν. 3982/2011, 
το δε άρθρο 5 αντικαταστάθηκε με το άρθρο 14 παρ. 
4 του ν. 3982/2011. 

4. Το β.δ. της 16/17-3-1950 «Περί διαιρέσεως, κατατάξε- 
ως και απογραφής των μηχανολογικών εγκαταστάσεων, 


περί αδειών εκπονήσεως μελετών μηχανολογικών εγκα¬ 
ταστάσεων, επιβλέψεως, εκτελέσεως και επιβλέψεως 
της λειτουργίας αυτών» (Α' 82), όπως τροποποιήθηκε 
και ισχύει. 

5. Τις διατάξεις του ν. 3879/2010 «Ανάπτυξη της Διά 
Βίου Μάθησης και λοιπές διατάξεις» (Α' 163). 

6. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

7. Το π.δ. 229/86 «Σύσταση και Οργάνωση της Γενικής 
Γραμματείας Βιομηχανίας» (Α' 96), όπως τροποποιήθηκε 
με το π.δ. 396/89 «Οργανισμός της ΓΓΒ» (Α' 172) και το 
π.δ 189/95 «Συμπλήρωση και τροποποίηση διατάξεων 
του π.δ.396/1989» (Α' 99). 

8. Το π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

9. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Α'141). 

10. Την υπ’ αριθμ. 30376/Δ106 721/5.7.2012 απόφαση του 
Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (Β' 2094). 

11. Την υπ’ αριθμ. 119959/Η/20.10.2011 απόφαση των 
Υπουργών Οικονομικών και Παιδείας, Δια Βίου Μάθη¬ 
σης και Θρησκευμάτων «Συγχώνευση δια απορροφήσε- 
ως των Νομικών Προσώπων Ιδιωτικού Δικαίου «Εθνικό 
Κέντρο Πιστοποίησης Δομών Δια Βίου Μάθησης (Ε.ΚΕ. 
ΠΙΣ.)», «Εθνικό Κέντρο Επαγγελματικού Προσανατολι¬ 
σμού (Ε.Κ.Ε.Π.)» και «Εθνικός Οργανισμός Πιστοποίησης 
Προσόντων (Ε.Ο.Π.Π.)» εποπτείας του Υπουργείου Παιδεί¬ 
ας, Δια Βίου Μάθησης και Θρησκευμάτων» (Β' 2351). 

12. Το γεγονός ότι από τις διατάξεις του παρόντος 
διατάγματος δεν προκαλείται δαπάνη εις βάρος του 
κρατικού προϋπολογισμού. 

13. Τις υπ’ αριθμ. 109/2012 και 136/2012 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Παιδείας και Θρησκευμάτων, Πολιτισμού και 
Αθλητισμού και του Υφυπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 
αποφασίζουμε: 

Άρθρο 1 
Αντικείμενο 

Αντικείμενο του παρόντος προεδρικού διατάγμα¬ 
τος αποτελεί, για την κατηγορία των επαγγελματικών 
δραστηριοτήτων που αφορούν τις υδραυλικές εγκατα¬ 
στάσεις, ο καθορισμός των ειδικοτήτων, των βαθμιδών 
των επαγγελματικών προσόντων, των ασκούμενων κατά 
βαθμίδα επαγγελματικών δραστηριοτήτων, της διαδικα¬ 
σίας και των δικαιολογητικών που απαιτούνται για τη 
χορήγηση, την ανανέωση ή την επέκταση της άδειας 
άσκησης των ως άνω επαγγελματικών δραστηριοτήτων 
από φυσικά πρόσωπα, καθώς και για την άσκηση των 
εν λόγω δραστηριοτήτων επίσης από φυσικά πρόσω¬ 
πα, όταν συντρέχουν αντικειμενικούς διαπιστούμενες 
προϋποθέσεις. 

Άρθρο 2 

Ορισμοί - Πεδίο Εφαρμογής - 
Ειδικότητες και Βαθμίδες 

1. Για τους σκοπούς του παρόντος ισχύουν οι κάτωθι 
ορισμοί: 

(α) «Ειδικότητα»: εξειδίκευση, εντός της ρυθμιζόμενης 
κατηγορίας επαγγελματικών δραστηριοτήτων, με αυτο¬ 
τελές τεχνικό αντικείμενο και αντίστοιχες απαιτήσεις 
επαγγελματικών προσόντων. 

(β) «Βαθμίδα επαγγελματικών προσόντων»: διαβάθμιση 
επαγγελματικών προσόντων εντός μιας κατηγορίας ή 
ειδικότητας. 

2. Οι επαγγελματικές δραστηριότητες που ρυθμίζονται 
με το παρόν διάταγμα είναι: 

Η υλοποίηση της μελέτης υδραυλικής εγκατάστασης, 
όπου η μελέτη αυτή απαιτείται από την κείμενη νομο¬ 
θεσία, η κατασκευή, η συντήρηση και η επισκευή της 
υδραυλικής εγκατάστασης, σε δημόσιους και ιδιωτικούς 
χώρους, για την εξυπηρέτηση κτηρίων και γηπέδων. 

Στις επαγγελματικές δραστηριότητες συμπεριλαμβά- 
νεται και η εκτέλεση των απαραίτητων συγκολλήσεων 
των υδραυλικών εγκαταστάσεων. 

3. Οι ως άνω επαγγελματικές δραστηριότητες διακρί- 
νονται σε δύο ειδικότητες: 

Α. Ως επαγγελματικές δραστηριότητες 1ης ειδικό¬ 
τητας ορίζονται αυτές που ασκούνται στις κατωτέρω 
εγκαταστάσεις: 

(α) Εγκαταστάσεις ύδρευσης και διανομής κρύου και 
ζεστού νερού σε κτήρια και γήπεδα. 

(β) Εγκαταστάσεις αποχέτευσης και επεξεργασίας 
λυμάτων και βρόχινων υδάτων σε κτήρια και γήπεδα. 

(γ) Εγκαταστάσεις θερμαντικών σωμάτων και διανο¬ 
μής νερού για θέρμανση κτηριακών χώρων. 

(δ) Εγκαταστάσεις μονίμων πυροσβεστικών συστημά¬ 
των με νερό ή άλλα υγρά. 

(ε) Εγκαταστάσεις διανομής νερού για τον κλιματισμό 
κτηριακών χώρων. 

(στ) Δίκτυα διανομής λοιπών υγρών σε κοινόχρηστους 
και ιδιωτικούς χώρους. 

ζ) Εγκαταστάσεις διανομής νερού σε ανανεώσιμες 
πηγές ενέργειας (γεωθερμία, ηλιοθερμία και διαχείριση 
υδάτων). 

Β. Ως επαγγελματικές δραστηριότητες 2ης ειδικό¬ 
τητας ορίζονται αυτές που ασκούνται στις κατωτέρω 
εγκαταστάσεις: 

(α) Εγκαταστάσεις διανομής καυσίμων αερίων. 

(β) Εγκαταστάσεις διανομής ατμού. 


(γ) Εγκαταστάσεις αποθήκευσης και διανομής αερίων 
για βιομηχανική ή ιατρική χρήση. 

(δ) Δίκτυα διανομής λοιπών αερίων. 

Γ. Δεν εμπίπτουν στο πεδίο εφαρμογής του παρόντος 
διατάγματος τα παρακάτω τμήματα των εγκαταστάσε¬ 
ων και οι σχετικές εργασίες: 

(α) Ηλεκτρικές εγκαταστάσεις και συνδέσεις. 

(β) Εγκαταστάσεις καυστήρων υγρών και αερίων καυ¬ 
σίμων. 

(γ) Συστήματα αυτοματισμών. 

(δ) Κυκλώματα ψυκτικών υγρών των συσκευών κλι¬ 
ματισμού. 

(ε) Λαμαρινοκατασκευές και στόμια αερισμού. 

(στ) Οι εγκαταστάσεις μεταφοράς ύδατος, λοιπών 
υγρών και αερίων μέσω αγωγών. 

4. Τα φυσικά πρόσωπα που ασκούν τις ως άνω επαγ¬ 
γελματικές δραστηριότητες κατατάσσονται, με την 
επιφύλαξη του άρθρου 5 παρ. 7, σε τρεις βαθμίδες 
επαγγελματικών προσόντων: 

α) Τεχνίτης Υδραυλικός, που ανήκει στην πρώτη (1η) 
βαθμίδα 

β) Αρχιτεχνίτης Υδραυλικός, που ανήκει στη δεύτερη 
(2η) βαθμίδα 

γ) Εργοδηγός Υδραυλικός, που ανήκει στην τρίτη (3η) 
βαθμίδα 

Άρθρο 3 

Ασκούμενες επαγγελματικές 
δραστηριότητες και καθήκοντα 

1. Ο τεχνίτης υδραυλικός είναι το φυσικό πρόσωπο το 
οποίο εκτελεί εργασίες 1ης ή 2ης ειδικότητας υπό τις 
οδηγίες και τη συνεχή καθοδήγηση αρχιτεχνίτη υδραυ¬ 
λικού, για την 1η ειδικότητα ή εργοδηγού υδραυλικού 
ή έχοντος προς τούτο το δικαίωμα, για την 1η και 2η 
ειδικότητα και αποκτά προϋπηρεσία, για την απόκτηση 
της άδειας του αρχιτεχνίτη υδραυλικού. 

2 Ο αρχιτεχνίτης υδραυλικός εκτελεί αυτοτελώς τις δρα¬ 
στηριότητες της 1ης ειδικότητας, χορηγεί πιστοποιητικά 
προϋπηρεσίας 1ης ειδικότητας και εκδίδει αντίστοιχη υπεύ¬ 
θυνη δήλωση καλής εκτέλεσης σύμφωνα με τις προβλέψεις 
του άρθρου 7 παρ. 4. Υπό τις οδηγίες εργοδηγού υδραυλι¬ 
κού ή έχοντος προς τούτο το δικαίωμα εκτελεί εργασίες 
2ης ειδικότητας και αποκτά πιστοποιητικά προϋπηρεσίας 
για την απόκτηση άδειας εργοδηγού υδραυλικού. 

3. Ο εργοδηγός υδραυλικός εκτελεί αυτοτελώς τις 
δραστηριότητες της 1ης και 2ης ειδικότητας, χορηγεί 
πιστοποιητικά προϋπηρεσίας 1ης και 2ης ειδικότητας και 
εκδίδει υπεύθυνη δήλωση καλής εκτέλεσης σύμφωνα με 
τις προβλέψεις του άρθρου 7 παρ. 4 . Σε κάθε συνεργείο 
που εκτελεί υδραυλικές εργασίες είναι απαραίτητη η 
παρουσία εργοδηγού ή αρχιτεχνίτη υδραυλικού. 

Άρθρο 4 

Προϋποθέσεις Άσκησης 
Επαγγελματικής Δραστηριότητας 

1. Γ ια την άσκηση των επαγγελματικών δραστηριο¬ 
τήτων του παρόντος από τον τεχνίτη υδραυλικό, τον 
αρχιτεχνίτη υδραυλικό ή τον εργοδηγό υδραυλικό, ο 
τεχνίτης οφείλει να έχει βεβαίωση αναγγελίας, ενώ ο 
αρχιτεχνίτης και ο εργοδηγός οφείλουν να έχουν την 
άδεια του αρχιτεχνίτη υδραυλικού ή την άδεια του ερ¬ 
γοδηγού υδραυλικού αντίστοιχα. 

2. Οι προϋποθέσεις για την απόκτηση της βεβαίωσης 
αναγγελίας ή της άδειας, όπως εξειδικεύονται στο άρ¬ 
θρο 5, είναι: 

(α) Η κατοχή των κατωτέρω δικαιολογητικών: 

(αα) Επικυρωμένο αντίγραφο αντίστοιχου τίτλου 
σπουδών. 

(ββ) Τα κατά περίπτωση απαιτούμενα πιστοποιητικά 
ή βεβαιώσεις προϋπηρεσίας ή πιστοποιητικό παρακο¬ 
λούθησης ειδικών προγραμμάτων επαγγελματικής κα¬ 
τάρτισης, σύμφωνα με τα οριζόμενα στο άρθρο 4 του 
ν. 3982/2011 και 

(β) Επιτυχής εξέταση, όπου απαιτείται κατά τα οριζό¬ 
μενα στο παρόν διάταγμα. 

3. Από τα ανωτέρω δικαιολογητικά, ως αντικειμενικούς 
διαπιστούμενα χαρακτηρίζονται ο τίτλος σπουδών και 
το πιστοποιητικό παρακολούθησης ειδικών προγραμ¬ 
μάτων επαγγελματικής κατάρτισης, σύμφωνα με τα 
οριζόμενα στο άρθρο 4 του ν. 3982/2011. 

Άρθρο 5 

Απαιτούμενοι τίτλοι σπουδών, προϋπηρεσία, 
χορήγηση βεβαίωσης αναγγελίας ή άδειας 

1. Οι κάτοχοι: 

(I) (α) πτυχίου Επαγγελματικής Σχολής (ΕΠΑΣ) ειδικότη¬ 
τας Θερμοϋδραυλικών Εγκαταστάσεων και Συντηρητών 
Κεντρικής Θέρμανσης και ειδικότητας Τεχνιτών Θερμι¬ 
κών και Υδραυλικών Εγκαταστάσεων, (β) πιστοποιητικού 
επιπέδου 1 των Ινστιτούτων Επαγγελματικής Κατάρτισης 
(ΙΕΚ) ειδικότητας Τεχνίτη Εγκαταστάσεων Θέρμανσης 
και ειδικότητας Τεχνίτη Εγκαταστάσεων'Υδρευσης-Απο- 
χέτευσης και (γ) διπλώματος ΙΕΚ ειδικότητας Τεχνικού 
Θερμικών και Υδραυλικών Εγκαταστάσεων, ή 

(II) πτυχίου σχολών με ισότιμο τίτλο και αντίστοιχη 
ειδικότητα, οι οποίες αναφέρονται στο παράρτημα Α, 
καθώς και άλλων σχολών οι οποίες, μετά την έκδοση 
του παρόντος, καθίστανται ισότιμες και αντίστοιχες 
των σχολών της ανωτέρω περίπτωσης (I) ή 

(III) τίτλου σπουδών της αλλοδαπής, αντίστοιχης ειδι¬ 
κότητας, που έχει αναγνωρισθεί ως ισότιμος με τίτλους 
της περίπτωσης (I), 

αναγγέλλουν την έναρξη άσκησης της δραστηριότη¬ 
τας του τεχνίτη υδραυλικού με αίτηση/υπεύθυνη δήλω¬ 
ση, σύμφωνα με το υπόδειγμα του Παραρτήματος Δ, και 
αποκτούν το δικαίωμα άσκησης των επαγγελματικών 
δραστηριοτήτων του τεχνίτη υδραυλικού, σύμφωνα 
με τα οριζόμενα στο άρθρο 5 παρ. 11 του ν. 3982/2011. 
Η αίτηση κατατίθεται στην αρμόδια υπηρεσία της Περι¬ 
φέρειας και συνοδεύεται από τα εξής δικαιολογητικά: 

(α) Φωτοτυπία αστυνομικής ταυτότητας ή διαβατηρίου 
και, εφόσον πρόκειται για πολίτη εκτός Ευρωπαϊκής 
Ένωσης άδεια εργασίας ή παραμονής που εκδίδεται 
σύμφωνα με τις κείμενες διατάξεις. 

(β) Το παράβολο που καθορίζεται δυνάμει του άρθρου 
5 παρ. 13 και 15 του ν. 3982/2011. 

(γ) Επικυρωμένο αντίγραφο του αντίστοιχου τίτλου 
σπουδών. 

Η ως άνω υπηρεσία εκδίδει σχετική βεβαίωση αναγ¬ 
γελίας. 

2. Α Μετά την έκδοση της βεβαίωσης αναγγελίας, οι 
τεχνίτες υδραυλικοί: (α) εάν είναι κάτοχοι διπλώματος 
ΙΕΚ αφού αποκτήσουν προϋπηρεσία ενός έτους, (β) εάν 
είναι κάτοχοι πτυχίου ΕΠΑΣ αφού αποκτήσουν διετή προ¬ 
ϋπηρεσία, (γ) εάν είναι κάτοχοι πιστοποιητικού επιπέδου 
1 των ΙΕΚ, αφού αποκτήσουν προϋπηρεσία πέντε ετών, 


(δ) εάν είναι κάτοχοι ισοτίμων τίτλων και αντίστοιχων 
ειδικοτήτων των ανωτέρω περιπτώσεων (α), (β) και (γ) 
σύμφωνα με τις περιπτώσεις (II) και (III) της παραγράφου 
1, αφού αποκτήσουν, κατά περίπτωση, την αναφερόμενη 
στο Παράρτημα Α προϋπηρεσία, υποβάλλουν αίτηση στην 
αρμόδια υπηρεσία της οικείας Περιφέρειας, προκειμένου 
να αποκτήσουν την άδεια του αρχιτεχνίτη υδραυλικού. 
Η αίτηση αυτή συνοδεύεται από τα εξής δικαιολογητικά: 
(α) Δύο πρόσφατες φωτογραφίες. 

(β) Το παράβολο που καθορίζεται δυνάμει του άρθρου 
5 παρ. 13 και 15 του ν. 3982/2011 και 
(γ) Τα απαιτούμενα πιστοποιητικά ή βεβαιώσεις προ¬ 
ϋπηρεσίας σύμφωνα με το άρθρο 6 του παρόντος ή 
πιστοποιητικό παρακολούθησης ειδικών προγραμμάτων 
επαγγελματικής κατάρτισης, σύμφωνα με τα οριζόμενα 
στο άρθρο 4 του ν. 3982/2011. 

Ο τεχνίτης υδραυλικός αποκτά την άδεια του αρχιτε¬ 
χνίτη υδραυλικού, μετά από επιτυχή εξέταση, κατά τα 
οριζόμενα στα άρθρα 5 και 7 του ν. 3982/2011. 

2. Β Την άδεια του αρχιτεχνίτη υδραυλικού, δύνανται επί¬ 
σης να αποκτήσουν, σύμφωνα με την ανωτέρω διαδικασία, 
όσοι κατά την έκδοση του παρόντος διατάγματος, ασκούν 
τις αναφερόμενες στο άρθρο 3 δραστηριότητες, χωρίς να 
διαθέτουν την προβλεπόμενη από το π.δ. 38/1991 «Εκτέλε¬ 
ση, συντήρηση και επισκευή θερμοϋδραυλικών εγκαταστά¬ 
σεων και λοιπών ειδικών εγκαταστάσεων εξυπηρέτησης 
των κτιρίων καθώς και έκδοση επαγγελματικών αδειών για 
τους εργαζόμενους στις σχετικές εργασίες» (Α' 21), όπως 
τροποποιήθηκε και ισχύει, άδεια, εφόσον διαθέτουν τους 
προβλεπόμενους στην παράγραφο 1 τίτλους σπουδών, κα¬ 
θώς και την οριζόμενη στην παράγραφο 2.Α προϋπηρεσία. 
Τ α παράβολα που απαιτούνται καθορίζονται με την κοινή 
υπουργική απόφαση που εκδίδεται δυνάμει του άρθρου 5 
παρ. 13 και 15 του ν. 3982/2011. 

3. Οι κάτοχοι άδειας αρχιτεχνίτη υδραυλικού, μετά από 
προϋπηρεσία ενός έτους, από την έκδοση της άδειας 
του αρχιτεχνίτη, σε εγκαταστάσεις της 2ης ειδικότητας, 
υποβάλλουν αίτηση στην αρμόδια υπηρεσία της οικείας 
Περιφέρειας, προκειμένου να αποκτήσουν την άδεια του 
εργοδηγού υδραυλικού. Η αίτηση αυτή συνοδεύεται από 
τα εξής δικαιολογητικά: 

(α) Το παράβολο που καθορίζεται δυνάμει του άρθρου 
5 παρ. 13 και 15 του ν. 3982/2011 και 
(β) Τα απαιτούμενα πιστοποιητικά ή βεβαιώσεις προ¬ 
ϋπηρεσίας σύμφωνα με το άρθρο 6 του παρόντος ή 
πιστοποιητικό παρακολούθησης ειδικών προγραμμάτων 
επαγγελματικής κατάρτισης, σύμφωνα με τα οριζόμενα 
στο άρθρο 4 του ν. 3982/2011. 

Ο αρχιτεχνίτης υδραυλικός αποκτά την άδεια του 
εργοδηγού υδραυλικού, μετά από επιτυχή εξέταση, κατά 
τα οριζόμενα στα άρθρα 5 και 7 του ν. 3982/2011. 

4. Α. Εφόσον έχει αδειοδοτηθεί κατάλληλος φορέας δι¬ 
ενέργειας εξετάσεων και ο ενδιαφερόμενος επιλέξει την 
εφαρμογή των διατάξεων του άρθρου 7 του ν. 3982/2011, 
μετά την υποβολή της αίτησης και των δικαιολογητικών 
που αναφέρονται στις ανωτέρω παραγράφους 2 και 3, η 
αρμόδια υπηρεσία της Περιφέρειας εκδίδει αντίστοιχη 
βεβαίωση υποβολής δικαιολογητικών, την οποία ο ενδι¬ 
αφερόμενος προσκομίζει στον ως άνω φορέα, προκει¬ 
μένου να συμμετάσχει στις προβλεπόμενες εξετάσεις. Ο 
ενδιαφερόμενος, αφού εφοδιαστεί με την αντίστοιχη βε¬ 
βαίωση επιτυχούς εξέτασης, την υποβάλλει στην ανωτέ¬ 
ρω υπηρεσία, η οποία εκδίδει την αιτηθείσα άδεια εντός 
μηνός από την υποβολή της βεβαίωσης εξέτασης. 

Β. Εάν στην Περιφέρεια στην οποία υπεβλήθησαν η 
αίτηση και τα προβλεπόμενα στις παραγράφους 2 και 3 
δικαιολογητικά, δεν υπάρχει εξεταστική επιτροπή, η αρ¬ 
μόδια υπηρεσία της Περιφέρειας διενεργεί έλεγχο των 
υποβληθέντων δικαιολογητικών και εκδίδει βεβαίωση 
υποβολής δικαιολογητικών, την οποία κοινοποιεί στην 
υπηρεσία της Περιφέρειας, η οποία έχει οριστεί σύμφω¬ 
να με την παράγραφο 9 του άρθρου 5 του ν. 3982/2011, 
προκειμένου να εξεταστεί ο ενδιαφερόμενος από την 
εξεταστική επιτροπή της τελευταίας. Μετά από επιτυχή 
εξέταση, εκδίδεται βεβαίωση επιτυχούς εξέτασης, η 
οποία κοινοποιείται στην αρμόδια για την έκδοση της 
άδειας υπηρεσία της Περιφέρειας. 

5. Εάν υποψήφιος αποτύχει στις εξετάσεις, που διε- 
νεργούνται από την οικεία Περιφέρεια, έχει το δικαίωμα 
επανεξέτασης υποβάλλοντας αίτηση και καταβάλλο¬ 
ντας το αντίστοιχο παράβολο. 

6. Η άδεια εκδίδεται με απόφαση της αρμόδιας υπηρε¬ 
σίας της Περιφέρειας, η οποία αναρτάται σύμφωνα με 
τις διατάξεις του ν. 3861/2010 «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο «Πρόγραμμα Διαύγεια» και άλλες 
διατάξεις» (Α' 112), μετά την υποβολή του αντίστοιχου 
πρακτικού της εξεταστικής επιτροπής ή της βεβαίωσης 
επιτυχούς εξέτασης. Η διαδικασία έκδοσης της άδειας 
είναι η προβλεπόμενη στο άρθρο 5 του ν. 3982/2011. 
Κατά τα λοιπά εφαρμόζεται συμπληρωματικά η κοινή 
υπουργική απόφαση 158/25/ΦΓ9.1 /2011 «Παροχή πληρο¬ 
φοριών αναφορικά με τις άδειες παροχής υπηρεσιών 
στους παρόχους, που είναι μόνιμα εγκατεστημένοι στην 
Ελλάδα και προτίθενται να ασκήσουν σε αυτή τις εν 
λόγω υπηρεσίες, τις προθεσμίες απάντησης της αρ¬ 
μόδιας αρχής στον αιτούντα πάροχο, τα απαραίτητα 
δικαιολογητικά και τις προϋποθέσεις χορήγησης της 
άδειας, καθώς και της ανάκλησής της, σύμφωνα με τις 
προβλέψεις του άρθρου 14 του Ν. 3844/2010» (Β' 49). 

7. Χορήγηση βεβαίωσης αναγγελίας σε διπλωματού¬ 
χους ή πτυχιούχους του Πανεπιστημιακού και του Τε¬ 
χνολογικού Τ ομέα. 

(α) Οι μηχανικοί που εμπίπτουν στις διατάξεις του 
άρθρου 1 του ν. 6422/1934, με την εγγραφή τους στο 
Τεχνικό Επιμελητήριο Ελλάδος [ΤΕΕ], 

(β) Οι πτυχιούχοι Μηχανολόγοι Μηχανικοί και Μηχα¬ 
νικοί Ενεργειακής Τεχνολογίας, με κατεύθυνση τη Μη- 
χανολογία, του Τεχνολογικού Τομέα με την κτήση του 
πτυχίου τους, καθώς και 

(γ) Οι κάτοχοι τίτλου σπουδών της αλλοδαπής, αντί¬ 
στοιχης ειδικότητας, που έχει αναγνωρισθεί ως ισότιμος 
με τους τίτλους των περιπτώσεων (α) και (β) 

υποβάλλουν αίτηση στην αρμόδια υπηρεσία της οικεί¬ 
ας Περιφέρειας, με την οποία αναγγέλλουν την έναρξη 
άσκησης των επαγγελματικών δραστηριοτήτων που 
ρυθμίζονται με το παρόν διάταγμα και αποκτούν το 
δικαίωμα άσκησης όλων των δραστηριοτήτων αυτών, 
κατά τα οριζόμενα στο άρθρο 5 παρ. 11 του ν. 3982/2011. 
Η αίτηση συνοδεύεται από τα εξής δικαιολογητικά: 

(α) Φωτοτυπία αστυνομικής ταυτότητας ή διαβατη¬ 
ρίου και για πολίτη εκτός Ευρωπαϊκής Ένωσης, άδεια 
εργασίας ή παραμονής που εκδίδεται σύμφωνα με τις 
κείμενες διατάξεις. 

(β) Το παράβολο που καθορίζεται δυνάμει του άρθρου 
5 παρ. 13 και 15 του ν. 3982/2011. 


(γ) Επικυρωμένο αντίγραφο αντίστοιχου τίτλου σπου¬ 
δών. Όταν από τον τίτλο σπουδών δεν προκύπτει η 
απαιτούμενη ειδίκευση ή κατεύθυνση, πρέπει να προ¬ 
σκομίζεται και πίνακας αναλυτικής βαθμολογίας. 

(δ) Επικυρωμένο αντίγραφο της επαγγελματικής 
άδειας, όπου απαιτείται. 

Στην ως άνω αίτηση ο ενδιαφερόμενος δύναται να 
αναγγείλει την έναρξη του συνόλου ή μέρους των επαγ¬ 
γελματικών δραστηριοτήτων, τις οποίες επιτρέπεται 
να ασκεί, σύμφωνα με τα προεδρικά διατάγματα που 
εκδίδονται δυνάμει του άρθρου 4 παρ. 4 του ν. 3982/2011, 
οπότε και στη βεβαίωση αναγγελίας που εκδίδεται 
προσδιορίζονται αντίστοιχα οι αναγγελθείσες επαγ¬ 
γελματικές δραστηριότητες, σύμφωνα με τα οριζόμενα 
στο άρθρο 5 παρ. 11 του ν. 3982/2011. 

8. Οι ενδιαφερόμενοι για την απόκτηση άδειας του πα¬ 
ρόντος, οι οποίοι κατέχουν τίτλο σπουδών επαγγελματικής 
εκπαίδευσης και κατάρτισης της αλλοδαπής, πλην της ανώ¬ 
τατης εκπαίδευσης, που αντιστοιχεί στην ειδικότητα για την 
οποία αιτούνται άδεια, προσκομίζουν απόφαση ισοτιμίας του 
Εθνικού Οργανισμού Πιστοποίησης Προσόντων και Επαγγελ¬ 
ματικού Προσανατολισμού [ΕΟΠΠΕΠ], ο οποίος συστάθηκε 
με την κοινή υπουργική απόφαση 119959/Η/2011 (Β' 2351). 

9. Οι ανωτέρω άδειες ή βεβαιώσεις αναγγελίας χορη¬ 
γούνται και σε υπήκοο κράτους μέλους της Ε.Ε., ο οποίος 
επιθυμεί να ασκήσει στην Ελλάδα τις επαγγελματικές 
δραστηριότητες που ρυθμίζονται με το παρόν διάταγμα 
και έχει αποκτήσει τα επαγγελματικά του προσόντα σε 
άλλο κράτος, είτε ως αυτοαπασχολούμενος, είτε ως 
μισθωτός. Για τη χορήγηση της άδειας ή της βεβαίω¬ 
σης αναγγελίας ο ενδιαφερόμενος υποβάλλει αίτηση 
προς την αρμόδια υπηρεσία της οικείας Περιφέρειας. 
Η αίτηση συνοδεύεται από τα εξής δικαιολογητικά: 

(α) Φωτοτυπία αστυνομικής ταυτότητας ή διαβατη¬ 
ρίου. 

(β) Το παράβολο που καθορίζεται δυνάμει του άρθρου 
5 παρ. 13 και 15 του ν. 3982/2011. 

(γ) Αντίστοιχη απόφαση αναγνώρισης επαγγελματι¬ 
κών προσόντων 

(αα) από το Συμβούλιο Αναγνώρισης Επαγγελματι¬ 
κών Προσόντων (ΣΑΕΠ) του άρθρου 55 του π.δ. 38/2010 
«Προσαρμογή της ελληνικής νομοθεσίας στην Οδηγία 
2005/36/ΕΚ του Ευρωπαϊκού Κοινοβουλίου και του Συμ¬ 
βουλίου της 7ης Σεπτεμβρίου 2005, σχετικά με την ανα¬ 
γνώριση των επαγγελματικών προσόντων» (Α' 78) ή 
(ββ) από το καταργηθέν με το άρθρο 60 παρ. 1 του 
π.δ. 38/2010 Συμβούλιο Αναγνώρισης Επαγγελματικής 
Ισοτιμίας Τίτλων Τριτοβάθμιας Εκπαίδευσης (ΣΑΕΙΤΤΕ) 
του άρθρου 10 του π.δ. 165/2000 «Προσαρμογή της Ελλη¬ 
νικής Νομοθεσίας με ένα γενικό σύστημα αναγνώρισης 
των διπλωμάτων τριτοβάθμιας εκπαίδευσης που πιστο¬ 
ποιούν επαγγελματική εκπαίδευση ελάχιστης διάρκειας 
τριών ετών, σύμφωνα με την οδηγία 89/48/ΕΟΚ του 
Συμβουλίου των Ευρωπαϊκών Κοινοτήτων» (Α'149) ή 
(γγ) από το από το καταργηθέν με το άρθρο 60 παρ. 
1 του π.δ. 38/2010 Συμβούλιο Επαγγελματικής Αναγνώ¬ 
ρισης Τίτλων Εκπαίδευσης και Κατάρτισης (ΣΕΑΤΕΚ) 
του άρθρου 14 του π.δ. 231/1998 «Δεύτερο γενικό σύστη¬ 
μα αναγνώρισης της επαγγελματικής εκπαίδευσης, το 
οποίο συμπληρώνει την οδηγία 89/48/ΕΟΚ, σύμφωνα με 
τις οδηγίες 92/51/ΕΟΚ του Συμβουλίου των Ευρωπαϊκών 
Κοινοτήτων, 94/38/ΕΚ και 95/43/ΕΚ της Επιτροπής των 
Ευρωπαϊκών Κοινοτήτων» (Α'178). 

10. Αιτήσεις για την απόκτηση άδειας σύμφωνα με το 
π.δ. 38/1991, όπως τροποποιήθηκε και ισχύει, οι οποίες, 
κατά την έκδοση του παρόντος διατάγματος, έχουν 
κατατεθεί στις αρμόδιες υπηρεσίες των Περιφερειών, 
εφόσον συνοδεύονται με πλήρη, σύμφωνα με τις τότε 
ισχύουσες διατάξεις, δικαιολογητικά, θεωρούνται ως 
αιτήσεις του παρόντος διατάγματος, με πλήρη δικαιο- 
λογητικά και οι ενδιαφερόμενοι ακολουθούν την προ- 
βλεπόμενη στο άρθρο 5 διαδικασία, για την απόκτηση 
αντίστοιχης, σύμφωνα με τις προβλέψεις του άρθρου 
9 παρ. 5, άδειας ή βεβαίωσης αναγγελίας. 

Άρθρο 6 

Τεκμηρίωση προϋπηρεσίας 

1. Όταν ο ενδιαφερόμενος απασχολείται σε επιχεί¬ 
ρηση με εξαρτημένη σχέση εργασίας ή με σύμβαση 
έργου, η προϋπηρεσία του αποδεικνύεται με βεβαίωση 
προϋπηρεσίας που χορηγείται από την επιχείρηση στην 
οποία απασχολείται και συνυπογράφεται από τον επο- 
πτεύοντα, κάτοχο άδειας ή βεβαίωσης αναγγελίας, υπό 
τις οδηγίες ή/και τη συνεχή καθοδήγηση του οποίου 
εργάστηκε ο ενδιαφερόμενος. 

Ο εποπτεύων μπορεί να είναι είτε ιδιοκτήτης ή μέτοχος 
της επιχείρησης είτε να απασχολείται στην επιχείρηση 
με εξαρτημένη σχέση εργασίας ή με σύμβαση έργου. Η 
ως άνω επιχείρηση οφείλει να διαθέτει δικαιολογητικά 
που τεκμηριώνουν, τόσο την απασχόληση του ενδιαφε¬ 
ρομένου, όσο και την απασχόληση του εποπτεύοντος. 
Ειδικότερα πρέπει να είναι διαθέσιμα τα εξής στοιχεία: 

1.1. Όταν ο ενδιαφερόμενος απασχολείται στην επιχεί¬ 
ρηση με εξαρτημένη σχέση εργασίας, οι προβλεπόμενες 
από τις κείμενες διατάξεις καταστάσεις εργαζομένων, 
θεωρημένες από την οικεία επιθεώρηση εργασίας, από 
τις οποίες θα προκύπτει το είδος και η διάρκεια της 
προϋπηρεσίας του ενδιαφερομένου. 

1.2. Όταν ο ενδιαφερόμενος απασχολείται στην επι¬ 
χείρηση με σύμβαση έργου: (α) έναρξη άσκησης του 
αντίστοιχου επιτηδεύματος του ενδιαφερομένου και (β) 
θεωρημένη από την αρμόδια Δ.Ο.Υ. σύμβαση, από την 
οποία θα προκύπτει ο ημερήσιος χρόνος απασχόλησης 
καθώς και το συνολικό χρονικό διάστημα που απασχο¬ 
λήθηκε ο ενδιαφερόμενος στην επιχείρηση. 

1.3. Όταν ο εποπτεύων απασχολείται στην επιχείρηση 
με εξαρτημένη σχέση εργασίας, οι αναφερόμενες στην 
ανωτέρω παρ. 1.1 καταστάσεις εργαζομένων, αντιστοί- 
χως για τον εποπτεύοντα. 

1.4. Όταν ο εποπτεύων απασχολείται στην επιχείρηση 
με σύμβαση έργου (α) έναρξη άσκησης του αντίστοιχου 
επιτηδεύματος του εποπτεύοντος και (β) αποδεικτικά από 
τα οποία προκύπτει ότι η επιχείρηση απασχόλησε τον επο¬ 
πτεύοντα με σύμβαση έργου, θεωρημένη από την αρμόδια 
Δ.Ο.Υ., για χρονικό διάστημα εντός του οποίου περιλαμβά¬ 
νεται η περίοδος ασκήσεως του ενδιαφερομένου. 

1.5. Όταν ο εποπτεύων είναι ο ιδιοκτήτης / μέτοχος της 
επιχείρησης (α) έναρξη άσκησης του αντίστοιχου επιτη¬ 
δεύματος από τον εποπτεύοντα και (β) νομιμοποιητικά 
έγγραφα της επιχείρησης από τα οποία προκύπτει ότι ο 
εποπτεύων είναι ο ιδιοκτήτης / μέτοχος της επιχείρησης. 

1.6. Η βεβαίωση αναγγελίας ή η άδεια του εποπτεύο¬ 
ντος σε κάθε περίπτωση. 

2. Όταν ο ενδιαφερόμενος απασχολείται ως ελεύθε¬ 
ρος επαγγελματίας, υποβάλλει στην αρμόδια υπηρεσία 
της Περιφέρειας υπεύθυνη δήλωση του ν. 1599/86 με την 


οποία δηλώνει: (α) τη διάρκεια της αποκτηθείσας προϋ¬ 
πηρεσίας με αναφορά στην ειδικότητα και τη βαθμίδα 
απασχόλησής του (β) ότι απασχόλησε δια συμβάσεως 
έργου ή εργασίας επιβλέποντα αδειούχο ή πρόσωπο 
που έχει προς τούτο το δικαίωμα, με αναφορά στο 
ονοματεπώνυμο και τον αριθμό βεβαίωσης αναγγελίας 
ή άδειας του εποπτεύοντος (γ) ότι ο μέσος ετήσιος 
κύκλος εργασιών του υπερβαίνει το 60 % του μέσου 
ετήσιου ατομικού διαθέσιμου εισοδήματος (ΜΕΑΔΕ), 
όπως αυτό υπολογίζεται από την Ελληνική Στατιστική 
Αρχή της περιόδου απόκτησης της προϋπηρεσίας και 
δ) ότι διαθέτει τα δικαιολογητικά που αναφέρονται στις 
παραγράφους 2.1, 2.2 και 2.3 του παρόντος. 

Ο ενδιαφερόμενος οφείλει να διαθέτει δικαιολογητικά 
που τεκμηριώνουν, τόσο την απασχόληση του, όσο και 
την απασχόληση του εποπτεύοντος. Ειδικότερα πρέπει 
να είναι διαθέσιμα τα εξής: 

2.1 Στοιχεία για την έναρξη άσκησης του αντίστοιχου 
επιτηδεύματος από τον ενδιαφερόμενο. 

2.2 Αποδεικτικά απασχόλησης από τα οποία προκύ¬ 
πτει ότι ο ενδιαφερόμενος για την απόκτηση άδειας, 
απασχόλησε με σύμβαση έργου ή εργασίας, αδειούχο 
αρχιτεχνίτη ή εργοδηγό ή πρόσωπο που έχει αντίστοιχο 
δικαίωμα, υπό την εποπτεία του οποίου απέκτησε την 
απαραίτητη προϋπηρεσία, για το απαιτούμενο χρονικό 
διάστημα εντός του οποίου περιλαμβάνεται η περίοδος 
ασκήσεως του ενδιαφερομένου. 

Το ανωτέρω δικαιολογητικά δεν απαιτείται στην πε¬ 
ρίπτωση 2.Β του άρθρου 5. 

2.3 Αντίγραφα δηλώσεων καλής εκτέλεσης των έργων, 
καθώς και αντίγραφα αντίστοιχων εκκαθαριστικών φο¬ 
ρολογικών δηλώσεων ή κατάσταση τιμολογίων, η οποία 
για κάθε τιμολόγιο αναφέρει την ημερομηνία έκδοσης, 
τον αριθμό και την αξία του τιμολογίου, από τα οποία 
να προκύπτει ότι ο μέσος ετήσιος κύκλος εργασιών του 
ενδιαφερομένου υπερβαίνει το 60% του μέσου ετήσιου 
ατομικού διαθέσιμου εισοδήματος (ΜΕΑΔΕ), όπως αυτό 
υπολογίζεται από την Ελληνική Στατιστική Αρχή της 
περιόδου απόκτησης της προϋπηρεσίας. 

3. Η αρμόδια υπηρεσία της Περιφέρειας ελέγχει αυτε- 
πάγγελτα με βάση αντικειμενική και διαφανή διαδικασία, 
όπως αυτή περιγράφεται στο Παράρτημα Ζ του παρό¬ 
ντος, το αληθές του περιεχομένου των ανωτέρω βεβαι¬ 
ώσεων ή υπεύθυνων δηλώσεων. Επιπρόσθετα, η αρμόδια 
υπηρεσία προβαίνει σε ελέγχους για την επαλήθευση 
του περιεχομένου των ανωτέρω βεβαιώσεων ή υπεύθυ¬ 
νων δηλώσεων ύστερα από καταγγελία. Ο ελεγχόμενος 
οφείλει να παρέχει στην αρμόδια αρχή που διενεργεί τον 
έλεγχο τα δικαιολογητικά / έγγραφα που αναφέρονται 
στις παραγράφους 1 ή 2 και τα οποία αποδεικνύουν το 
περιεχόμενο των βεβαιώσεων και δηλώσεών του. 

4. Στη βεβαίωση προϋπηρεσίας του ενδιαφερομένου 
αναγράφονται τα στοιχεία του εργοδότη και του επο¬ 
πτεύοντος αδειούχου ή του κατόχου της βεβαίωσης 
αναγγελίας, συμπεριλαμβανομένων του αριθμού της 
αδείας και της εκδούσας αρχής, τα στοιχεία του εν¬ 
διαφερομένου προσώπου, η διάρκεια της εκπαίδευσης 
(ακριβής χρόνος απασχόλησης σε ημερομίσθια), η ειδικό¬ 
τητα και η βαθμίδα στην οποία έχει ασκηθεί. Τα ως άνω 
στοιχεία της βεβαίωσης προϋπηρεσίας καταχωρούνται 
στην μερίδα του ενδιαφερομένου προσώπου στο Ενιαίο 
Μητρώο Τεχνικών Επαγγελμάτων. Υπόδειγμα βεβαίωσης 
προϋπηρεσίας παρατίθεται στο παράρτημα Ε. 

5. Τα πιστοποιητικά προϋπηρεσίας που εκδίδονται από 
Δημόσιες Υπηρεσίες ή Νομικά Πρόσωπα Δημοσίου Δικαί¬ 
ου (ΝΠΔΔ) ή Νομικά Πρόσωπα Ιδιωτικού Δικαίου (ΝΠΙΔ) 
του ευρύτερου δημόσιου τομέα, καθώς και από Οργανι¬ 
σμούς Τοπικής Αυτοδιοικήσεως, αναγράφουν την ειδικό¬ 
τητα απασχόλησής του ενδιαφερομένου και δεν χρήζουν 
θεωρήσεως από άλλη δημόσια αρχή. Οι βεβαιώσεις αυτές 
συνοδεύονται είτε από απόφαση πρόσληψης από την 
οποία προκύπτει ότι ο ενδιαφερόμενος ή και ο εποπτεύ- 
ων προσλήφθηκε ως τεχνίτης, αρχιτεχνίτης, εργοδηγός 
υδραυλικός, είτε από απόφαση του αρμόδιου οργάνου 
περί αναθέσεως στον ενδιαφερόμενο των καθηκόντων 
του τεχνίτη, αρχιτεχνίτη, εργοδηγού υδραυλικού, εφόσον 
διαθέτει αντίστοιχα άδεια αρχιτεχνίτη ή εργοδηγού ή, 
για την περίπτωση τεχνίτη, βεβαίωση αναγγελίας. 

6. Προϋπηρεσία που αποκτήθηκε από τους έφεδρους 
οπλίτες, τους οπλίτες παρατεταμένης θητείας ή τους 
έφεδρους αξιωματικούς κατά τη διάρκεια της εκπλήρω¬ 
σης των στρατιωτικών τους υποχρεώσεων, δύναται να 
αναγνωριστεί με την υποβολή βεβαίωσης της αρμόδιας 
στρατιωτικής αρχής, στην οποία θα βεβαιώνεται με την 
απαιτούμενη λεπτομέρεια το είδος της εκτελεσθείσας 
υπηρεσίας και η διάρκεια αυτής. 

7. Με επιφύλαξη των διατάξεων του π.δ. 38/2010, πιστο¬ 
ποιητικά ή βεβαιώσεις προϋπηρεσίας από κράτος μέλος 
της Ε.Ε. θεωρούνται για τη γνησιότητά τους από τις αντί¬ 
στοιχες αρμόδιες αρχές του εν λόγω κράτους μέλους. 

8. Η προϋπηρεσία υπολογίζεται σε ημερομίσθια ή σε 
μήνες.'Ενας μήνας αντιστοιχεί σε 25 ημερομίσθια και ένα 
ημερομίσθιο αντιστοιχεί σε 8 ώρες εργασίας. Στις περι¬ 
πτώσεις μερικής απασχόλησης, η προϋπηρεσία ανάγεται 
σε ημερομίσθια ή μήνες πλήρους απασχόλησης. 

9. Με την επιφύλαξη των παραγράφων 5 και 6, για τη 
δηλούμενη προϋπηρεσία, πρέπει να υπάρχουν αντίστοιχες 
δηλώσεις καλής εκτέλεσης, που εκδίδονται σύμφωνα με 
τα οριζόμενα στο άρθρο 7 παρ. 4 του παρόντος. 

10. Η προβλεπόμενη στο άρθρο 5 του παρόντος προϋπη¬ 
ρεσία δύναται να αντικατασταθεί με κατάλληλα βεβαιωμένη 
ειδική θεωρητική και πρακτική εκπαίδευση ή/και κατάρτιση 
ή/και επιμόρφωση, που παρέχεται από εγκεκριμένους, για 
το σκοπό αυτό, φορείς ή σχολές εκπαίδευσης σύμφωνα με 
τις προβλέψεις του προεδρικού διατάγματος που εκδίδεται 
κατ' εξουσιοδότηση του άρθρου 4 παρ. 2 του ν. 3982/2011. 

11. Οι αιτήσεις που υποβάλλουν οι ενδιαφερόμενοι 
σύμφωνα με τις διατάξεις του παρόντος διατάγματος 
και οι βεβαιώσεις προϋπηρεσίας των παραγράφων 1 
και 2 του παρόντος άρθρου επέχουν θέση υπεύθυνης 
δήλωσης ενώπιον δημόσιας αρχής και στην περίπτωση 
αναγραφής ανακριβών ή ψευδών στοιχείων, οι παραβά¬ 
τες τιμωρούνται σύμφωνα με τις διατάξεις του Ποινικού 
Κώδικα και του άρθρου 12 του ν. 3982/2011 αντίστοιχα. 

12. Στην περίπτωση αδυναμίας προσκόμισης των ως 
άνω αναφερόμενων δικαιολογητικών, που μπορεί να 
προέρχεται είτε από καταστροφή αρχείων ή καταστά¬ 
σεων εργασίας, είτε από άλλη αιτία, για τον προσδιο¬ 
ρισμό του είδους και του χρόνου εργασίας μπορούν να 
χρησιμοποιηθούν, ως αποδεικτικά στοιχεία, τα βιβλιάρια 
ενσήμων των δημοσίων οργανισμών κοινωνικής ασφα- 
λίσεως καθώς και κάθε άλλο δημόσιο έγγραφο, από 
το οποίο θα προκύπτει η απασχόληση του ενδιαφε¬ 
ρομένου σε θέση εργασίας με το ίδιο ή συναφές αντι¬ 
κείμενο. Στις ανωτέρω περιπτώσεις ο ενδιαφερόμενος 
υποβάλλει αίτηση, στην οποία αναφέρει τεκμηριωμένα 


για ποιους λόγους αδυνατεί να προσκομίσει τα απα¬ 
ραίτητα δικαιολογητικά. Η αίτηση συνοδεύεται από τα 
διαθέσιμα αποδεικτικά στοιχεία, τα οποία εξετάζονται 
από την αρμόδια εξεταστική επιτροπή που συντάσσει 
αντίστοιχο πρακτικό προϋπηρεσίας. 

Άρθρο 7 

Ποιοτική στάθμη εκτελούμενων εργασιών 
και υποχρεώσεις παροχών 

1. Οι ασκούντες τις επαγγελματικές δραστηριότητες 
του παρόντος οφείλουν να διαθέτουν αντίστοιχη άδεια 
ή βεβαίωση αναγγελίας και να εκτελούν τις αντίστοιχες 
εργασίες με τρόπο ώστε οι υδραυλικές εγκαταστάσεις 
να παρέχουν το απαιτούμενο επίπεδο ασφάλειας και 
ποιότητας, σύμφωνα με τις ισχύουσες διατάξεις της υ.α. 
3046/304/1989 «Κτιριοδομικός Κανονισμός» (Δ' 59), της 
κοινής υπουργικής απόφασης Δ3/Α/11346/2003 «Κανο¬ 
νισμός Εσωτερικών Εγκαταστάσεων Φυσικού Αερίου με 
πίεση λειτουργίας έως και 1 03Γ» (Β' 963), της υ.α. Δ3/ 
Α/22925/2006 «Κανονισμός εγκατάστασης παροχετευ- 
τικών αγωγών και μετρητών φυσικού αερίου με πίεση 
λειτουργίας έως και 4 03Γ» (Β' 1810) και της κοινής υπουρ¬ 
γικής απόφασης 31856/2003 «Τεχνικός Κανονισμός εγκα¬ 
ταστάσεων υγραερίου στα κτίρια (πλην βιομηχανιών- βι¬ 
οτεχνιών)» (Β' 1257), όπως αυτές εκάστοτε ισχύουν. 

2. Δεν επιτρέπεται η χρησιμοποίηση στις εγκαταστάσεις 
υλικών που δεν είναι σύμφωνα με τις απαιτήσεις της Οδηγί¬ 
ας 89/106/ΕΚ, όπως αυτή μεταφέρθηκε στο ελληνικό δίκαιο 
με το π.δ. 334/1994 (Α' 176), όπως αυτό εκάστοτε ισχύει. 

3. Δεν επιτρέπεται η εκτέλεση εργασιών υδραυλικών 
εγκαταστάσεων, για τις οποίες σύμφωνα με τις ισχύου- 
σες διατάξεις απαιτείται μελέτη, χωρίς την προηγού¬ 
μενη εκπόνηση μελέτης από το πρόσωπο που έχει το 
δικαίωμα, σύμφωνα με τις ισχύουσες διατάξεις. 

4. Μετά την ολοκλήρωση των εργασιών επί της εγκα¬ 
τάστασης διενεργείται έλεγχος στεγανότητας και καλής 
λειτουργίας και συντάσσεται, εντός ενός μηνός, από τον 
αδειούχο αρχιτεχνίτη ή εργοδηγό ή από πρόσωπο που 
έχει το δικαίωμα αυτό, υπεύθυνη δήλωση καλής εκτέλε¬ 
σης, η οποία παραδίδεται στον μελετητή της εγκατάστα¬ 
σης, εάν υπάρχει, και στον ιδιοκτήτη της εγκατάστασης. 
Το περιεχόμενο της υπεύθυνης δήλωσης καλής εκτέλε¬ 
σης ορίζεται στο παράρτημα Β του παρόντος. 

5. Τα πρόσωπα που αναφέρονται στην παράγραφο 4 
ελέγχονται για την τήρηση των υποχρεώσεων που ανα- 
φέρονται στις προηγούμενες παραγράφους, καθώς και 
για την ποιότητα των παρεχόμενων υπηρεσιών, σύμφωνα 
με τη διαδικασία αυτεπάγγελτης επιλογής των προς 
έλεγχο παροχών του Παραρτήματος Ζ, κατά τα οριζόμε¬ 
να στο άρθρο 11 του ν. 3982/2011 και υπόκεινται στις κυ¬ 
ρώσεις του άρθρου 12 του νόμου αυτού. Η επαγγελματική 
συμπεριφορά των εν λόγω προσώπων παρακολουθείται 
κατά τα οριζόμενα στην υπουργική απόφαση 12570/1106/ 
Φ9.1/2010 «Διαδικασία έγκρισης προσωρινής παροχής 
υπηρεσιών, τήρηση μητρώου και εποπτεία παροχών» (Β' 
1830), όπως αυτή εκάστοτε ισχύει. 

6. Τα πρόσωπα που αναφέρονται στην παρ. 4 οφείλουν 
να παρέχουν στους αποδέκτες των υπηρεσιών τους πλη¬ 
ροφορίες, σύμφωνα με τις προβλέψεις του άρθρου 23 
του ν. 3844/2010 και ειδικότερα, πριν από την παροχή της 
υπηρεσίας, να παραδίδουν στον αποδέκτη της υπηρεσίας 
ειδικό έντυπο πληροφοριών, το ελάχιστο περιεχόμενο 
του οποίου ορίζεται στο παράρτημα Γ του παρόντος. 

7. Τα πρόσωπα που αναφέρονται στην παράγραφο 4 
οφείλουν να διαθέτουν την προβλεπόμενη στο άρθρο 
24 του ν. 3844/2010 ασφάλιση επαγγελματικής ευθύνης, 
η οποία μπορεί να είναι ατομική ή ομαδική, όπως αυτή 
αναφέρεται στο ειδικό έντυπο πληροφοριών. 

8. Άρνηση ή ελλιπής παροχή των ως άνω πληροφοριών επι¬ 
σύρει για τον παραβάτη κυρώσεις, σύμφωνα με τα οριζόμενα 
στο άρθρο 35 του ν. 3844/2010 και την υπουργική απόφαση 
που εκδίδεται καί εξουσιοδότηση του άρθρου αυτού. 

9. Οι επαγγελματικές ομοσπονδίες και τα οικεία επι¬ 
μελητήρια ενημερώνουν τα μέλη τους σχετικά με τις 
υποχρεώσεις που προβλέπονται στο παρόν άρθρο. 

10. Εάν ο αδειούχος αρχιτεχνίτης ή εργοδηγός απα¬ 
σχολείται με σύμβαση εργασίας ή σύμβαση έργου σε 
εταιρεία, οι αναφερόμενες στις ανωτέρω παραγράφους 
υποχρεώσεις ισχύουν και για την εταιρεία. Ειδικότερα: 

10.1 Εάν οι ασκούμενες επαγγελματικές δραστηριότητες 
αφορούν παροχή υπηρεσιών της εταιρείας προς τρίτους: 

(α) Η προβλεπόμενη στην παράγραφο 4 υπεύθυνη 
δήλωση υπογράφεται και από τον εκπρόσωπο της 
εταιρείας. 

(β) Το προβλεπόμενο στην παράγραφο 6 ειδικό έντυπο 
πληροφοριών συντάσσεται με ευθύνη της εταιρείας και 
παραδίδεται στον αποδέκτη της υπηρεσίας από τον ως 
άνω αδειούχο. 

(γ) Οι προβλεπόμενες στις προηγούμενες παραγρά¬ 
φους κυρώσεις επιβάλλονται στην εταιρεία και, σε περί¬ 
πτωση πρόκλησης ατυχήματος, και στον αδειούχο που 
συνυπογράφει την υπεύθυνη δήλωση καλής εκτέλεσης 
της παραγράφου 4. 

(δ) Η υποχρέωση για ασφάλιση επαγγελματικής ευθύνης, 
σύμφωνα με την παράγραφο 7, βαρύνει την εταιρεία. 

10.2 Εάν οι ασκούμενες επαγγελματικές δραστηριό¬ 
τητες αφορούν παροχή υπηρεσιών προς την ίδια την 
εταιρεία: 

(α) Η προβλεπόμενη στην παράγραφο 4 υπεύθυνη δή¬ 
λωση δύναται να συντάσσεται και να υπογράφεται από 
τον αδειούχο, προκειμένου να συνδεθεί το κτήριο της 
εταιρείας με τα δίκτυα κοινής ωφελείας, εφόσον τούτο 
προβλέπεται από τις κείμενες διατάξεις. 

(β) Δεν συντάσσεται το προβλεπόμενο στην παρά¬ 
γραφο 6 ειδικό έντυπο πληροφοριών. 

(γ) Οι προβλεπόμενες στις προηγούμενες παραγρά¬ 
φους κυρώσεις επιβάλλονται, σε περίπτωση πρόκλησης 
ατυχήματος, στον αδειούχο υδραυλικό. 

(δ) Δεν υπάρχει υποχρέωση για ασφάλιση επαγγελ¬ 
ματικής ευθύνης, σύμφωνα με την παράγραφο 7. 

Άρθρο 8 
Θεώρηση αδειών 

1. Οι εκδιδόμενες σύμφωνα με το άρθρο 5 άδειες είναι αό¬ 
ριστης διάρκειας και, με την επιφύλαξη του πρώτου εδαφίου 
της παραγράφου 2, θεωρούνται κάθε οκτώ (8) χρόνια. Ως 
ημερομηνία έναρξης της οκταετίας λαμβάνεται η 1η Ιανουά¬ 
ριου του επόμενου έτους από τη χορήγηση της άδειας. Η ως 
άνω θεώρηση των αδειών αποσκοπεί στην εξασφάλιση ότι 
ο επαγγελματίας ασκεί για το ελάχιστο απαιτούμενο όριο 
την αντίστοιχη επαγγελματική δραστηριότητα. 

2. Η άδεια των προσώπων που ορίζονται στο άρθρο 10 
παρ. 1 και στο πρώτο εδάφιο της παρ. 2 του ιδίου άρ¬ 
θρου δεν χρειάζεται θεώρηση. Οι λοιποί επαγγελματίες 
για να αποδείξουν ότι ασκούν για το ελάχιστο απαιτού- 
μενο όριο την αντίστοιχη επαγγελματική δραστηριότη¬ 


τα δύνανται, κατ’ επιλογή τους, είτε να ενημερώσουν 
το προβλεπόμενο στο άρθρο 9 του ν. 3982/2011 Ενιαίο 
Μητρώο Προσώπων είτε να προβούν στις οριζόμενες 
στις παραγράφους 3, 4 και 5 του παρόντος άρθρου 
ενέργειες. Ο ενδιαφερόμενος ενημερώνει εγγράφως την 
αρμόδια υπηρεσία για τον τρόπο που επιλέγει. Ειδικότε¬ 
ρα, η απλή ενημέρωση, με ευθύνη του ενδιαφερομένου, 
του προβλεπόμενου στο άρθρο 9 του ν. 3982/2011 Ενιαί¬ 
ου Μητρώου Προσώπων δεν συνεπάγεται χρηματική επι¬ 
βάρυνση του ενδιαφερομένου και συνίσταται στα εξής: 
(α) στην παροχή στοιχείων που τεκμηριώνουν υπηρεσία 
τουλάχιστον τριών ετών, εντός της οκταετίας ή (β) στην 
υποβολή υπεύθυνων δηλώσεων καλής εκτέλεσης, που 
τεκμηριώνουν μέσο ετήσιο κύκλο εργασιών, εντός της 
οκταετίας, τουλάχιστον ίσο με το 60% του μέσου ετή¬ 
σιου ατομικού διαθέσιμου εισοδήματος (ΜΕΑΔΕ) ή (γ) 
στην υποβολή υπεύθυνων δηλώσεων καλής εκτέλεσης 
και στοιχείων υπηρεσίας, που τεκμηριώνουν, αντιστοί- 
χως, τις προϋποθέσεις των περιπτώσεων (α) και (β). Η 
διαδικασία και οι λεπτομέρειες της ηλεκτρονικής υπο¬ 
βολής των στοιχείων ή της υπεύθυνης δήλωσης καλής 
εκτέλεσης καθορίζονται με την υπουργική απόφαση που 
εκδίδεται κατ’ εξουσιοδότηση του άρθρου 9 παρ. 4 του 
ν. 3982/2011. Μέχρι τη συγκρότηση του ηλεκτρονικού 
Μητρώου, τα ως άνω στοιχεία υποβάλλονται σε έντυπη 
μορφή. Η υπηρεσία ελέγχει τα ως άνω υποβαλλόμενα 
στοιχεία και εφόσον ο ενδιαφερόμενος έχει εκπληρώσει 
τις υποχρεώσεις του, τον ενημερώνει σχετικά. Εάν ο 
ενδιαφερόμενος δεν εκπληρώσει τις ως άνω υποχρεώ¬ 
σεις του, εφαρμόζονται οι προβλέψεις των κατωτέρω 
παρ. 4 και 5. Η υπηρεσία ελέγχει επίσης αυτεπάγγελτα 
με βάση αντικειμενική και διαφανή διαδικασία, όπως 
αυτή περιγράφεται στο Παράρτημα Ζ του παρόντος, 
το αληθές των στοιχείων που καταχωρούνται, καθώς 
και ύστερα από καταγγελία. Ο πάροχος οφείλει να 
παρέχει στην υπηρεσία τα αντίγραφα των δηλώσεων 
καλής εκτέλεσης που καταχωρήθηκαν ή / και κάθε άλλο 
έγγραφο που είναι απαραίτητο για την τεκμηρίωση της 
ακρίβειας των στοιχείων που καταχώρησε. Στην περί¬ 
πτωση καταχώρησης ψευδών ή ανακριβών στοιχείων 
ή μη προσκόμισης των στοιχείων αυτών στην αρμόδια 
υπηρεσία, επιβάλλονται στον πάροχο κυρώσεις σύμφω¬ 
να με το άρθρο 12 του ν. 3982/2011. 

3. Για τη θεώρηση της άδειας ο ενδιαφερόμενος 
υποβάλλει αίτηση και καταβάλλει το παράβολο που 
καθορίζεται δυνάμει του άρθρου 5 παρ. 13 και 15 του 
ν. 3982/2011. Ο ενδιαφερόμενος οφείλει επίσης: (α) να 
παράσχει στοιχεία που τεκμηριώνουν υπηρεσία του¬ 
λάχιστον τριών ετών, εντός της οκταετίας ή (β) να 
υποβάλει υπεύθυνες δηλώσεις καλής εκτέλεσης, που 
τεκμηριώνουν μέσο ετήσιο κύκλο εργασιών, εντός της 
οκταετίας, τουλάχιστον ίσο με το 60% του μέσου ετή¬ 
σιου ατομικού διαθέσιμου εισοδήματος (ΜΕΑΔΕ), όπως 
αυτό υπολογίζεται από την Ελληνική Στατιστική Αρχή ή 
(γ) να υποβάλει υπεύθυνες δηλώσεις καλής εκτέλεσης 
και στοιχεία υπηρεσίας, που τεκμηριώνουν, αντιστοί- 
χως, τις προϋποθέσεις των περιπτώσεων (α) και (β). 
Η τεκμηρίωση της υπηρεσίας ή του κύκλου εργασιών 
γίνονται σύμφωνα με το άρθρο 6, δηλαδή με την υποβο¬ 
λή της βεβαίωσης προϋπηρεσίας για το μισθωτό ή της 
υπεύθυνης δήλωσης για τον ελεύθερο επαγγελματία, 
χωρίς να απαιτούνται τα στοιχεία που αφορούν τον 
εποπτεύοντα. 

4. Η προβλεπόμενη στην παράγραφο 3 θεώρηση γί¬ 
νονται εντός έξη (6) μηνών από τη λήξη της ως άνω 
οκταετίας και η επόμενη οκταετία αρχίζει να μετρά από 
την ημερομηνία λήξεως της προηγούμενης οκταετίας. 
Μετά την παρέλευση απράκτου του εξαμήνου από τη 
λήξη της ως άνω οκταετίας, λόγω μη προσκόμισης στην 
αρχή αδειοδότησης των απαραίτητων δικαιολογητικών 
της παραγράφου 3 του παρόντος άρθρου, η άδεια θε¬ 
ωρείται με την υποβολή αίτησης που συνοδεύεται από 
τα παρακάτω στοιχεία: 

(α) Τα προβλεπόμενα στην παράγραφο 3 δικαιολογητι- 
κά, σχετικά με τη διάρκεια της υπηρεσίας ή με τον κύκλο 
εργασιών, τα οποία πρέπει να αφορούν και τον χρόνο 
που μεσολάβησε από τη λήξη της ημερομηνίας θεώρη¬ 
σης, μέχρι την υποβολή των ως άνω δικαιολογητικών. 

(β) Παράβολο, το οποίο είναι διπλάσιο από το προ- 
βλεπόμενο στην παράγραφο 3, εάν η καθυστέρηση δεν 
υπερβαίνει το ένα έτος, και τετραπλάσιο από το προβλε- 
πόμενο στην παράγραφο 3, εάν η καθυστέρηση υπερβαί¬ 
νει το ένα έτος, αλλά είναι μικρότερη των πέντε ετών. 

Στις ανωτέρω περιπτώσεις, η επόμενη οκταετία για 
την απαιτούμενη θεώρηση, αρχίζει να μετράει από την 
1η Ιανουάριου του επόμενου έτους από την ημερομηνία 
της θεώρησης. 

5. Εάν η καθυστέρηση θεώρησης της άδειας ξεπερά- 
σει τα πέντε έτη ή εάν ο ενδιαφερόμενος αδυνατεί να 
προσκομίσει τα απαραίτητα δικαιολογητικά, ο ενδιαφε¬ 
ρόμενος μπορεί να προσκομίσει βεβαίωση κατάλληλης 
εκπαίδευσης που παρέχεται από εγκεκριμένους, για το 
σκοπό αυτό, φορείς ή σχολές εκπαίδευσης σύμφωνα 
με τις προβλέψεις του π.δ. που εκδίδεται κατ' εξουσιο¬ 
δότηση του άρθρου 4 παρ. 2 του ν. 3982/2011. Σε αντί¬ 
θετη περίπτωση, η άδεια ανακαλείται και, προκειμένου 
ο ενδιαφερόμενος να έχει το δικαίωμα άσκησης της 
αντίστοιχης επαγγελματικής δραστηριότητας, οφείλει 
να εφοδιαστεί με νέα άδεια, η οποία εκδίδεται μετά 
από υποβολή σχετικής αίτησης και ύστερα από επι¬ 
τυχή εξέταση. Για τον σκοπό αυτό ο ενδιαφερόμενος 
καταβάλλει το παράβολο που καθορίζεται δυνάμει του 
άρθρου 5 παρ. 13 και 15 του ν. 3982/2011. 

6. Άσκηση επαγγελματικών δραστηριοτήτων, χωρίς να 
έχει θεωρηθεί η αντίστοιχη άδεια, επισύρει τις κυρώσεις 
που προβλέπονται στο άρθρο 12 του ν.3982/2011. 

7. Εάν, μετά τη λήψη της προβλεπόμενης στο άρθρο 5 
άδειας, μεσολαβήσει ουσιώδης αλλαγή της εξεταστέας 
ύλης, με την έκδοση αντίστοιχης υπουργικής απόφασης, 
κατά τις διατάξεις του άρθρου 5 παρ. 7 του ν. 3982/2011, οι 
κάτοχοι άδειας, που εκδόθηκε ύστερα από εξετάσεις που 
διενεργήθηκαν σύμφωνα με προγενέστερη, κατά τα προη¬ 
γούμενα, υπουργική απόφαση, οφείλουν σε διάστημα δύο 
(2) ετών από τη δημοσίευση της υπουργικής απόφασης, 
είτε να προσκομίσουν βεβαίωση επιτυχούς παρακολού¬ 
θησης κατάλληλου σεμιναρίου που παρέχεται από φορέα 
επαγγελματικής κατάρτισης, ο οποίος εγκρίνεται σύμφω¬ 
να με τις διατάξεις του άρθρου 4 παρ. 2 του ν. 3982/2011, 
είτε να υποβληθούν σε συμπληρωματική εξέταση, υπο¬ 
βάλλοντας αντίστοιχη αίτηση και παράβολα. Σε αντίθετη 
περίπτωση η άδεια ανακαλείται και, προκειμένου ο ενδια¬ 
φερόμενος να έχει το δικαίωμα άσκησης της αντίστοιχης 
επαγγελματικής δραστηριότητας, οφείλει να εφοδιαστεί 
με άδεια, η οποία εκδίδεται ύστερα από επιτυχή εξέταση, 
με καταβολή του παράβολου που καθορίζεται δυνάμει του 
άρθρου 5 παρ. 13 και 15 του ν. 3982/2011. 


8. Οι υπηρεσίες των Περιφερειών ενημερώνουν με 
κάθε πρόσφορο μέσο τους ενδιαφερομένους για κάθε 
αλλαγή της εξεταστέας ύλης, η οποία πραγματοποιείται 
σύμφωνα με την ανωτέρω παράγραφο 7. 

Άρθρο 9 

Αντιστοίχιση υφισταμένων αδειών υδραυλικών 

1. Οι υφιστάμενες άδειες που έχουν εκδοθεί σύμφωνα με 
το π.δ. 38/1991, όπως τροποποιήθηκε και ισχύει, των οποίων 
η ημερομηνία θεώρησης δεν έχει παρέλθει, αντικαθίστανται 
σύμφωνα με τις προβλέψεις της κατωτέρω παραγράφου 
5, με την υποβολή αίτησης και παραβολών, όπως αυτά 
καθορίζονται με την κοινή υπουργική απόφαση που εκδί- 
δεται δυνάμει του άρθρου 5 παρ. 13 και 15 του ν. 3982/2011, 
με τις άδειες ή βεβαιώσεις του παρόντος σε διάστημα 
δύο (2) ετών από τη δημοσίευσή του. Η άδεια του βοηθού 
τεχνίτη υδραυλικού αντικαθίσταται, σε κάθε περίπτωση, με 
βεβαίωση αναγγελίας χωρίς καμία επιβάρυνση. 

2. Οι υφιστάμενες άδειες που έχουν εκδοθεί σύμφωνα με 
το π.δ. 38/1991, όπως τροποποιήθηκε και ισχύει, των οποίων 
η ημερομηνία θεώρησης έχει παρέλθει, αλλά το διάστημα 
από τη λήξη της ημερομηνίας θεώρησης, κατά τη δημοσί¬ 
ευση του παρόντος, είναι μικρότερο ή ίσο των έξι μηνών, 
αντικαθίστανται, σύμφωνα με τις προβλέψεις της κατωτέρω 
παραγράφου 5, σε διάστημα έξη (6) μηνών από την έκδοση 
του παρόντος με τις άδειες του παρόντος. Γ ια τον σκοπό 
αυτό ο ενδιαφερόμενος υποβάλλει αίτηση που συνοδεύεται 
από τα ακόλουθα δικαιολογητικά: (α) Το παράβολο που 
προβλέπεται στο άρθρο 8 παρ. 3. (β) Βεβαίωση υπηρεσίας 
υδραυλικού για χρονικό διάστημα δύο ετών, από τον οικείο 
εργοδότη, (γ) Εφόσον πρόκειται για ελεύθερο επαγγελμα- 
τία, αντίγραφα των εκκαθαριστικών των φορολογικών του 
δηλώσεων ή κατάσταση τιμολογίων, στην οποία για κάθε 
τιμολόγιο παροχής υπηρεσιών υδραυλικού θα αναγράφεται 
ο αριθμός του τιμολογίου και η ημερομηνία έκδοσής του. 
Τα ως άνω δικαιολογητικά αφορούν καί ελάχιστον δύο 
έτη από τη λήψη της άδειας. 

3. Με επιφύλαξη της κατωτέρω παραγράφου 5 (α), οι 
υφιστάμενες άδειες που έχουν εκδοθεί σύμφωνα με το 
π.δ. 38/1991, όπως τροποποιήθηκε και ισχύει, για τις οποίες 
δεν συντρέχουν οι προϋποθέσεις των ανωτέρω παραγρά¬ 
φων 1 ή 2 και η καθυστέρηση θεώρησης δεν ξεπερνά τα 
πέντε (5) έτη, αντικαθίστανται με τις άδειες του παρόντος, 
εφόσον ο ενδιαφερόμενος αναλόγως, προσκομίσει αίτηση, 
τα παράβολα που περιγράφονται στο άρθρο 8 παρ. 4 και: 
(α) βεβαίωση υπηρεσίας υδραυλικού δύο (2) ετών, από 
αντίστοιχο εργοδότη, ή (β) εφόσον πρόκειται για ελεύθερο 
επαγγελματία, αντίγραφα εκκαθαριστικών φορολογικών 
δηλώσεων ή κατάσταση τιμολογίων, η οποία για κάθε 
τιμολόγιο αναφέρει την ημερομηνία έκδοσης και τον αριθ¬ 
μό του τιμολογίου, σχετικά με την παροχή υπηρεσιών 
υδραυλικού. Εάν η καθυστέρηση θεώρησης της άδειας, 
έχει ξεπεράσει τα πέντε έτη ή εάν ο ενδιαφερόμενος 
αδυνατεί να προσκομίσει τα απαραίτητα δικαιολογητικά, 
η άδεια ανακαλείται και, προκειμένου ο ενδιαφερόμενος 
να έχει το δικαίωμα άσκησης της αντίστοιχης επαγγελ¬ 
ματικής δραστηριότητας, οφείλει να εφοδιαστεί με νέα 
άδεια, η οποία εκδίδεται ύστερα από επιτυχή εξέταση, 
καταβάλλοντας παράβολα όπως αυτά καθορίζονται με 
την κοινή υπουργική απόφαση που εκδίδεται δυνάμει του 
άρθρου 5 παρ. 13 και 15 του ν. 3982/2011 και εφόσον ο 
ενδιαφερόμενος υποβάλει αντίστοιχη αίτηση. 

4. Η επόμενη ημερομηνία θεώρησης, για τις άδειες που 
εκδίδονται σύμφωνα με τις ανωτέρω παραγράφους 1, 
2, 3 είναι η 31.12.2020. 

5. Η προβλεπόμενη στις ανωτέρω παραγράφους αντι¬ 
κατάσταση γίνεται ως ακολούθως: 

(α) Η άδεια του βοηθού τεχνίτη υδραυλικού αντι¬ 
καθίσταται με βεβαίωση αναγγελίας, που παρέχει το 
δικαίωμα άσκησης των δραστηριοτήτων του τεχνίτη 
υδραυλικού, χωρίς καμία επιβάρυνση. Η προϋπηρεσία 
που διαθέτει ο βοηθός τεχνίτης υδραυλικός, κατά τη 
δημοσίευση του παρόντος, προσμετράται για την από¬ 
κτηση της άδειας του αρχιτεχνίτη υδραυλικού. 

(β) Ο βοηθός τεχνίτης υδραυλικός με 3 χρόνια προϋπη¬ 
ρεσία και εξετάσεις αποκτά την άδεια του αρχιτεχνίτη. 

(γ) Η άδεια των τεχνιτών 1ης, 2ης, 3ης ειδικότητας και 
των εγκαταστατών 1ης , 2ης ειδικότητας και των δύο 
τάξεων αντικαθίστανται με την άδεια του αρχιτεχνίτη 
υδραυλικού. 

(δ) Ο τεχνίτης Β' Τάξης 3ης ειδικότητας και ο εγκα- 
ταστάτης 3ης ειδικότητας αποκτά την άδεια του ερ¬ 
γοδηγού υδραυλικού. 

Άρθρο 10 

Κατάθεση άδειας και απαλλαγή 
υποχρέωσης θεώρησης 

1. Στην περίπτωση που ο αρχιτεχνίτης υδραυλικός ή 
ο εργοδηγός υδραυλικός απασχολείται με εξαρτημένη 
σχέση εργασίας, ανεξαρτήτως ειδικότητας ή κατηγορίας, 
στο Δημόσιο, σε Νομικά Πρόσωπα Δημοσίου ή Ιδιωτικού 
Δικαίου, Επιχειρήσεις ή Οργανισμούς Κοινής Ωφελείας 
που, είτε ανήκουν στο Δημόσιο, είτε συμμετέχει σε αυτά 
το Δημόσιο καθ’ οιονδήποτε τρόπο, με αίτηση καταθέτει 
τις προαναφερθείσες επαγγελματικές άδειες στην αρμό¬ 
δια αρχή της οικείας Περιφέρειας, η οποία του χορηγεί 
βεβαίωση κατάθεσης της εν λόγω άδειας και δεν υπόκει- 
ται στην υποχρέωση θεώρησης της αντίστοιχης άδειας. 
Τα ως άνω πρόσωπα, εάν έχουν προσληφθεί ως αρχι¬ 
τεχνίτης υδραυλικός ή εργοδηγός υδραυλικός εκδίδουν 
την προβλεπόμενη από τις εκάστοτε ισχύουσες διατάξεις, 
υπεύθυνη δήλωση μόνο για τις εγκαταστάσεις του φορέα 
στον οποίο εργάζονται ως μισθωτοί και υπόκεινται στις 
υποχρεώσεις που αναφέρονται στο άρθρο 8 παρ. 7. 

2/Οταν οι ως άνω πάροχοι, απασχολούνται αποκλειστικά 
με εξαρτημένη σχέση εργασίας σε ιδιωτικές επιχειρήσεις, 
δεν υπόκεινται στην υποχρέωση θεώρησης της άδειας. 
Εάν όμως αυτοί ασκούν παράλληλα αντίστοιχο ελεύθερο 
επάγγελμα, τότε αυτοί υπόκεινται στην εν λόγω υποχρέω¬ 
ση και, σε κάθε περίπτωση, υπόκεινται στις υποχρεώσεις 
που αναφέρονται στο άρθρο 8 παρ. 7. 

3. Τα πρόσωπα που αναφέρονται στο πρώτο εδάφιο της 
παραγράφου 1 μετά τη λήξη της σχέσης εργασίας επα- 
νακτούν την κατατεθείσα άδεια, με την υποβολή σχετικής 
αίτησης και των αντίστοιχων παραβολών. Η άδεια αυτή 
υπόκειται σε θεώρηση, σύμφωνα με τα οριζόμενα στο 
άρθρο 8. Ως αφετηρία για τον υπολογισμό της οκταετίας 
της επόμενης θεώρησης, λαμβάνεται η 1η Ιανουάριου του 
έτους μετά τη λήξη της σχέσης εργασίας. 

4. Η ως άνω διαδικασία ακολουθείται για την ανάκτηση 
των αδειών, οι οποίες κατά τη δημοσίευση του παρόντος 
διατάγματος έχουν κατατεθεί, σύμφωνα με τις ισχύουσες 
διατάξεις. Κατά την ανάκτηση των αδειών εφαρμόζονται, 
κατ’ αναλογία, οι διατάξεις του άρθρου 9 παρ. 5. 

Άρθρο 11 
Λοιπές διατάξεις 

1. Η προβλεπόμενη από τις διατάξεις του παρόντος 
υποβολή αίτησης/υπεύθυνης δήλωσης, καθώς και των 


δικαιολογητικών που τη συνοδεύουν, γίνεται και ηλε¬ 
κτρονικά. Σε κάθε περίπτωση, ανεξαρτήτως του τρόπου 
υποβολής, για την χορήγηση των αδειών εφαρμόζεται 
συμπληρωματικά το άρθρο 4 της κοινής υπουργικής 
απόφασης 158/25/ΦΓ9.1 /2011 (Β' 49), καθ’ ο μέρος δεν 
αντίκειται στις διατάξεις του ν. 3982/2011 και του πα¬ 
ρόντος διατάγματος. 

2. Τα ειδικότερα τεχνικά ζητήματα για την κατά τα 
ανωτέρω ηλεκτρονική υποβολή ρυθμίζονται με την 
υπουργική απόφαση που εκδίδεται δυνάμει του άρθρου 
9 παρ. 4 του ν. 3982/2011. 

3. Η προσωρινή ή περιστασιακή άσκηση των επαγγελ¬ 
ματικών δραστηριοτήτων που ρυθμίζονται με το παρόν 
διάταγμα: (α) από πρόσωπο που είναι μόνιμα εγκατεστη¬ 
μένο σε κράτος-μέλος της Ευρωπαϊκής Ένωσης γίνεται 
σύμφωνα με τις προβλέψεις της υπουργικής απόφασης 
12570/1106/Φ9.1/2010 (Β' 1830), όπως αυτή εκάστοτε ισχύ¬ 
ει, (β) από υπήκοο τρίτης χώρας, που απασχολείται ως 
εξειδικευμένο τεχνικό προσωπικό σε επιχείρηση η οποία 
είναι εγκατεστημένη σε τρίτη χώρα και ο οποίος, όπως 
προβλέπεται από σχετική σύμβαση, την οποία η επιχεί¬ 
ρηση, όπου απασχολείται, έχει συνάψει με επιχείρηση 
εγκατεστημένη σε κράτος μέλος της Ευρωπαϊκής'Ενω- 
σης ή του Ευρωπαϊκού Οικονομικού Χώρου, οφείλει να 
παρέχει συγκεκριμένη υπηρεσία προς επιχείρηση που 
ασκεί τις δραστηριότητές της στην Ελλάδα, στο πλαίσιο 
σύμβασης προμήθειας τεχνικού εξοπλισμού μεταξύ της 
τελευταίας και της εγκατεστημένης σε κράτος μέλος 
της Ευρωπαϊκής Ένωσης ή του Ευρωπαϊκού Οικονομι¬ 
κού Χώρου επιχείρησης, γίνεται σύμφωνα με τις προ¬ 
βλέψεις της κοινής υπουργικής απόφασης 5205/11/2011 
«Καθορισμός της διαδικασίας και των προϋποθέσεων 
υπαγωγής στις ρυθμίσεις του Ν. 3386/2005 υπηκόων 
τρίτων χωρών, οι οποίοι μετακινούνται από επιχείρηση 
εγκατεστημένη σε τρίτη χώρα, με σκοπό την παροχή 
υπηρεσίας, στο πλαίσιο σύμβασης προμήθειας μεταξύ 
επιχείρησης εγκατεστημένης σε κράτος μέλος της Ευ¬ 
ρωπαϊκής Ένωσης ή του Ευρωπαϊκού Οικονομικού Χώ¬ 
ρου και αντίστοιχης που ασκεί τις δραστηριότητές της 
στην Ελλάδα» (Β' 434), όπως αυτή εκάστοτε ισχύει. 

4. Οι διατάξεις του παρόντος για την ασφάλιση επαγ¬ 
γελματικής ευθύνης τίθενται σε ισχύ μετά την έκδοση 
της υπουργικής απόφασης που προβλέπεται στο άρθρο 
24 παρ. 5 του ν. 3844/2010. 

Άρθρο 12 

Καταργούμενες Διατάξεις 

Με την έκδοση του παρόντος διατάγματος καταργού- 
νται τα προεδρικά διατάγματα 38/1991, 48/1995 «Τρο¬ 
ποποίηση του Π.Δ. 38/1991 «Εκτέλεση, συντήρηση και 
επισκευή θερμοϋδραυλικών εγκαταστάσεων και λοι¬ 
πών ειδικών εγκαταστάσεων εξυπηρέτησης των κτι¬ 
ρίων καθώς και έκδοση επαγγελματικών αδειών για 
τους εργαζόμενους στις σχετικές εργασίες» (Α' 21)» 
(Α' 36) και 55/2000 «Τροποποίηση και συμπλήρωση 
του Π.Δ. 38/1991 «Εκτέλεση, συντήρηση και επισκευή 
θερμοϋδραυλικών εγκαταστάσεων και λοιπών ειδικών 
εγκαταστάσεων εξυπηρέτησης των κτιρίων καθώς και 
έκδοση επαγγελματικών αδειών για τους εργαζόμενους 
στις σχετικές εργασίες» (Α' 21), όπως τροποποιήθηκε 
με το Π.Δ. 48/1995 (Α' 36)» (Α' 44), καθώς και κάθε άλλη 
διάταξη που έρχεται σε αντίθεση με τις ρυθμίσεις του 
παρόντος διατάγματος. 



5000 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 13 

Προσαρτώνται και αποτελούν αναπόσπαστο τμήμα του παρόντος διατάγματος τα κάτωθι παραρτήματα: 


Παράρτημα Α 

Σχολές που αναφέρονται στην παρ. 1 εδάφιο (II) του άρθρου 5 


Σχολές και Ειδικότητα 

Προϋπηρεσία για την απόκτηση 
της άδειας του αρχιτεχνίτη (σε μήνες) 

Κάτοχοι πτυχίου Τ.Ε.Ε. Α' κύκλου ειδικότητας 
«Θερμικών και Υδραυλικών Εγκαταστάσεων» 

24 

Κάτοχοι πτυχίου Τ.Ε.Ε. Β' κύκλου ειδικότητας 
«Ψυκτικών Εγκαταστάσεων και Κλιματισμού» 

24 

Κάτοχοι πτυχίου Τ.Ε.Σ. ειδικότητας 
«Υδραυλικών και Θερμικών Εγκαταστάσεων» 

24 

Κάτοχοι πτυχίου Σχολών Μαθητείας του Ο.Α.Ε.Δ. του Ν. 1346/83 
ειδικότητας «Θερμοϋδραυλικού» 

24 

Κάτοχοι πτυχίου Τ.Ε.Λ. ειδικότητας 
«Θερμικών και Ψυκτικών Εγκαταστάσεων» 

18 

Κάτοχοι πτυχίου Κατώτερων Τεχνικών Σχολών του Ν.Δ. 580/1970 και 
ισοτίμων σχολών ειδικότητας «Τεχνίτη Υδραυλικών Εγκαταστάσεων» 
και οι κάτοχοι πτυχίου Σχολών Μαθητείας του Ο.Α.Ε.Δ. του Β.Δ. 3/52 
και του Ν.Δ. 212/69 (κατώτερες) ειδικότητας «Θερμοϋδραυλικού» 

24 


Παράρτημα Β 

Υπεύθυνη Δήλωση Καλής Εκτέλεσης Εργασιών 


Η υπεύθυνη δήλωση καλής εκτέλεσης συντάσσεται από τον αρχιτεχνίτη υδραυλικό, από τον εργοδηγό υδραυ¬ 
λικό ή από τον έχοντα προς τούτο το δικαίωμα. Στη δήλωση αυτή αναγράφονται τα εξής: 

(α) Τα στοιχεία του εργοδηγού υδραυλικού ή του αρχιτεχνίτη υδραυλικού ή του έχοντος προς τούτο το δικαί¬ 
ωμα (ονοματεπώνυμο, διεύθυνση, τηλέφωνο, ΑΦΜ), ο αριθμός και η περιγραφή της επαγγελματικής του άδειας 
ή της βεβαίωσης αναγγελίας, καθώς και η εκδούσα αρχή. 

(β) Η διεύθυνση και η περιγραφή της υδραυλικής εγκατάστασης, στην οποία συμπεριλαμβάνονται η αναγραφή 
των υλικών και εξαρτημάτων που χρησιμοποιήθηκαν και, όπου απαιτείται, οι αντίστοιχες προδιαγραφές. 

(γ) Τα στοιχεία του μελετητή (όταν απαιτείται μελέτη). 

(δ) Οι κανονισμοί σύμφωνα με τους οποίους έγινε η εγκατάσταση. 

(ε) Η τήρηση των υποχρεώσεων που προβλέπονται στο άρθρο 7 του παρόντος διατάγματος. 

(στ) Τα στοιχεία του ιδιοκτήτη του κτηρίου, του οικοπέδου ή γηπέδου στο οποίο εκτελέστηκαν οι εγκαταστά¬ 
σεις ή του διαχειριστή αν πρόκειται για κοινόχρηστο κτίριο ή οικόπεδο. 

(ζ) Η εγγύηση καλής λειτουργίας και η ασφάλιση επαγγελματικής ευθύνης. 

(η) Τα στοιχεία του τιμολογίου παροχής υπηρεσιών και ειδικότερα ο αριθμός και η ημερομηνία έκδοσής του. 
Εάν χρησιμοποιήθηκε συνεργείο πρέπει επίσης να αναφέρονται τα ονόματα των φυσικών προσώπων που εργά¬ 
στηκαν στο έργο ως τεχνίτες ή αρχιτεχνίτες, με τον αριθμό της βεβαίωσης καταχώρησης ή της επαγγελματικής 
τους άδειας αντίστοιχα, καθώς και ο αριθμός των ημερομισθίων που πραγματοποίησαν. 

Παράρτημα Γ 

Ειδικό Έντυπο Πληροφοριών 

Το ειδικό έντυπο πληροφοριών περιέχει τα εξής: 

(α) Τα στοιχεία του εργοδηγού υδραυλικού ή του αρχιτεχνίτη υδραυλικού ή του έχοντος προς τούτο το δικαί¬ 
ωμα (ονοματεπώνυμο, διεύθυνση, τηλέφωνο, ΑΦΜ), ο αριθμός και η περιγραφή της επαγγελματικής του άδειας 
ή της βεβαίωσης αναγγελίας, καθώς και η εκδούσα αρχή. 

(β) Τον τιμοκατάλογο παροχής υπηρεσιών, την εγγύηση καλής λειτουργίας και την ασφάλιση επαγγελματικής 
ευθύνης. 

(γ) Τους κανονισμούς σύμφωνα με τους οποίους εκτελείται η εγκατάσταση. 

Παράρτημα Δ 

Υπόδειγμα Αίτησης - Υπεύθυνης Δήλωσης (Αίτησης) 

(Τόπος).(Ημερομηνία) 

την. 

Ο ΚΑΤΩΘΙ ΥΠΟΓΕΓΡΑΜΜΕΝΟΣ 

Α. Προσωπικά στοιχεία: 

1. Επώνυμο. 

2. Όνομα. 

3. Πατρώνυμο. 

4. Ιθαγένεια. 

5. Αρ. Ταυτ./Διαβατηρίου . 

6. ΑΦΜ. 

7. Κάτοχος του τίτλου σπουδών. 


Προς 


Β. Στοιχεία Επικοινωνίας: 

1. Διεύθυνση επαγγελματικής εγκατάστασης / μόνιμης διαμονής (διαγράφεται 
ανάλογα) 

Νομός. Δήμος. 

Οδός. Αριθμός. ΤΚ. 

2. Τηλέφωνο (σταθερό/κινητό).Φαξ. 

3. Δ/νση ηλεκτρονικού ταχυδρομείου. 

Γ. Αναγγέλλω την έναρξη (διαγράφεται ανάλογα) : Α) του συνόλου των 
επαγγελματικών δραστηριοτήτων, τις οποίες επιτρέπεται να ασκώ, σύμφωνα με τα 
προεδρικά διατάγματα που εκδίδονται δυνάμει της παρ. 4 του άρθρου 4 του 
ν.3982/2011 ή Β) των επαγγελματικών δραστηριοτήτων που προβλέπονται στα ΠΔ 


Δ. Αναγγέλλω την πρόθεση έναρξης των επαγγελματικών δραστηριοτήτων του 


Ε. Παρακαλώ όπως μου χορηγήσετε : 

1. Άδεια (π.χ. αρχική, θεώρηση υφιστάμενης, αντικατάσταση υφιστάμενης, αίτηση επανεξέτασης) 

. / Βεβαίωση υποβολής δικαιολογητικών (διαγράφεται 

ανάλογα). 

2. Επαγγελματική δραστηριότητα:. 

3. Ειδικότητα και βαθμίδα. 

ΣΤ. Στοιχεία υπάρχουσας άδειας ή βεβαίωσης αναγγελίας (όπου εφαρμόζεται) 

Εκδούσα αρχή.Αριθμός.Ημερομηνία. 

Ζ. Παρατηρήσεις 


Επισυνάπτω τα κάτωθι απαιτούμενα δικαιολογητικά: 


Δικαιολογητικά 

ΝΑΙ / ΟΧΙ 

Δύο πρόσφατες φωτογραφίες 


Φωτοτυπία Αστυνομικής Ταυτότητας ή Διαβατηρίου 


Άδεια εργασίας ή παραμονής που εκδίδεται σύμφωνα με τις κείμενες διατάξεις 
για πολίτη εκτός Ευρωπαϊκής Ένωσης 


Παράβολο που καθορίζεται δυνάμει του άρθρου 5 παρ. 13 και 15 του ν. 
3982/2011 


Επικυρωμένο αντίγραφο αντίστοιχου τίτλου σπουδών 


Πίνακας αναλυτικής βαθμολογίας, όταν από τον τίτλο σπουδών δεν προκύπτει η 
απαιτούμενη ειδίκευση ή κατεύθυνση 


Απόφαση ισοτιμίας του ΕΟΠΠΕΠ 


Απόφαση αναγνώρισης επαγγελματικών προσόντων από το ΣΑΕΠ 


Απόφαση αναγνώρισης επαγγελματικών προσόντων από το ΣΑΕΙΤΤΕ 


Απόφαση αναγνώρισης επαγγελματικών προσόντων από το ΣΕΑΤΕΚ 


Πιστοποιητικά ή βεβαιώσεις προϋπηρεσίας 


Πιστοποιητικό Παρακολούθησης ειδικών προγραμμάτων επαγγελματικής 
κατάρτισης 


Επικυρωμένο αντίγραφο της επαγγελματικής άδειας των διπλωματούχων 
μηχανικών 


Λοιπά δικαιολογητικά 



Δηλώνω ότι τα αναγραφόμενα στην παρούσα αίτηση στοιχεία είναι αληθή. 

ΤΟΠΟΣ - ΗΜΕΡΟΜΗΝΙΑ 
Ο ΔΗΛΩΝ 

(ΥΠΟΓΡΑΦΗ ΕΝΔΙΑΦΕΡΟΜΕΝΟΥ) 

Παράρτημα Ε 

Υπόδειγμα Βεβαίωσης προϋπηρεσίας 


(Ημερομηνία ) 

Προς: (Αρμόδια Διεύθυνση της Περιφέρειας) 


Βεβαίωση Προϋπηρεσίας 


Ο. 1 βεβαιώνω ότι ο. 2 εργάστηκε στην επιχείρηση 

. 3 ως. 4 κατά το χρονικό διάστημα. 5 με 

. 6 υπό την εποπτεία του. 7 8 ο οποίος είναι κάτοχος 

8 


Δηλώνω επίσης υπεύθυνα ότι υπάρχουν διαθέσιμα όλα τα απαραίτητα δικαιολογητικά / 
έγγραφα όπως αυτά αναφέρονται στο άρθρο 6 του «παρόντος διατάγματος» 


Ο Βεβαιών και Δηλών 


Ο Εποπτεύων 


(Υπογραφή ) 


(Υπογραφή ) 


1 Νόμιμος εκπρόσωπος της επιχείρησης 

2 Ονοματεπώνυμο ενδιαφερομένου 

3 Ο διακριτικός τίτλος της επιχείρησης 

4 Το είδος της ασκούμενος δραστηριότητας 

5 Το χρονικό διάστημα που απασχολήθηκε ο ενδιαφερόμενος στην επιχείρηση 

6 Τύπος απασχόλησης (είτε εξαρτημένη είτε με σύμβαση έργου) 

7 Ονοματεπώνυμο εποπτεύοντος 

8 Αρ. Βεβαίωσης αναγγελίας ή Αρ. αδείας του εποπτεύοντος 

Παράρτημα Ζ 

Διαδικασία αυτεπάγγελτης επιλογής των προς έλεγχο παροχών 

1. Οι προς έλεγχο πάροχοι καταχωρούνται με αύξοντα αριθμό σε ειδικό κατάλογο που ετοιμάζει η αδειοδο- 
τούσα αρχή. 

2. Στο τέλος κάθε μήνα επιλέγεται με τυχαίο τρόπο ο αύξων αριθμός των παροχών στους οποίους θα διενεργηθεί 
έλεγχος της ορθότητας των στοιχείων τον επόμενο μήνα, με ελάχιστο αριθμό έναν πάροχο. Η τυχαία επιλογή 
μπορεί να γίνεται με τη βοήθεια υπολογιστικού φύλου, π.χ. ΕχοθΙ, όπως περιγράφεται στην κατωτέρω παρ. 5 

3. Η ως άνω επιλογή διενεργείται από τριμελή Επιτροπή, η οποία συγκροτείται με απόφαση του οικείου Περι¬ 
φερειάρχη και η οποία συντάσσει αντίστοιχο πρακτικό. 

4. Σε περίπτωση που επιλεγεί για έλεγχο πάροχος που ήδη έχει ελεγχθεί, η επιλογή επαναλαμβάνεται. 

5. Για παράδειγμα, εάν στον Ειδικό Κατάλογο έχουν καταχωρηθεί 500 πάροχοι, η επιλογή 5 τυχαίων αριθμών 
από το 1 έως το 500, γίνεται ως εξής: 

5.1 Σε ένα κενό φύλλο π.χ. ΕχοθΙ, ορίζεται ως μορφή των κελιών της στήλης Α : αριθμός με μηδέν δεκαδικά 
ψηφία. 

5.2 Η τιμή του κελιού Α1 ορίζεται ως: =ΒΑΙ\0()*499+1 

5.3 Η ως άνω συνάρτηση, με τη βοήθεια του: Επεξεργασία / Συμπλήρωση προς τα κάτω, αντιγράφεται στα 
κελιά Α2 έως Α5. 

5.4 Οι τιμές των κελιών Α1 έως Α5 παρέχουν τους ζητούμενους 5 τυχαίους αριθμούς από το 1 έως το 500. 

Άρθρο 20 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Ανάπτυξης, Ανταγωνιστικότητας, Υποδομών, Μεταφορών και Δικτύων αναθέτουμε τη δημοσίευση 
και εκτέλεση του παρόντος διατάγματος. 


Αθήνα, 17 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΑΘΑΝΑΣΙΟΣ ΣΚΟΡΔΑΣ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΗπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ςιτ) 


Ηλεκτρονική Διεύθυνση: Ιιίίρ://νννννν.βί. 9 ΐ· - β-πιαΐΙ: ννβόπΐ35ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 01001971710120016 * - 





















































































